StartLab

StartLab je slovenská crowdfundingová platforma, ktorá funguje od roku 2015. Prevádzkuje ju Nadácia Centra pre filantropiu. Platforma spája subjekty, ktoré chcú realizovať svoj projekt, s verejnosťou, ktorá ho môže podporiť. Do roku 2022 bolo podľa údajov prevádzkovateľa na StartLabe spustených viac ako 1 000 kampaní, ktoré ľudia podporili sumou viac ako 4 500 000 eur.

 Princíp 
Crowdfunding (doslovne z angl. „davové financovanie“) zahŕňa rôzne formy finančnej podpory jednotlivcov, organizácií či projektov prostredníctvom online platformy.

StartLab sa zameriava na podporu realizácie verejnoprospešných projektov prezentovaných prostredníctvom tzv. kampaní. Kampaň má presne stanovenú dĺžku trvania a minimálnu cieľovú sumu, ktorá je pre realizáciu projektu nevyhnutná. V prípade, že v stanovenom čase dosiahne cieľovú sumu, platforma ju posiela autorovi a ten je povinný projekt realizovať a zaslať prisľúbené odmeny. Ak sa tento cieľ nepodarí naplniť, peniaze sa vracajú podporovateľom.

Podobne ako svetovo najznámejšia platforma Kickstarter, StartLab funguje na princípe odmenového crowdfundingu. To znamená, že realizáciu projektu môže verejnosť podporiť nezištným darom, ale aj tým, že si objedná či zakúpi niektorú z autorom ponúkaných odmien.

 Pre koho je StartLab určený 
Platformu StartLab pravidelne využívajú jednotlivci, neziskové organizácie, ale aj podnikateľské subjekty. Crowdfundingové kampane na slovenskej platforme viedli napríklad satirická stránka Zomri, Nadácia Zastavme korupciu, občianske združenie Truc sphérique, nezisková organizácia Post Bellum, Mareena, Transparency International Slovensko či Literárna bašta. StartLab využívajú aj fyzické osoby – o podporu verejnosti sa už uchádzal herec Ján Dobrík, ilustrátor Ján Kurinec, spisovateľ Daniel Hevier, módny návrhár Boris Hanečka a mnohí iní.

 Významné projekty financované cez crowdfunding na StartLabe 
 Projekt Vyzbieraná suma Názov kampane Počet podporovateľov Naplnenie cieľa Vydanie satirickej spoločenskej hry od ZOMRI 95 044 € ZOMRI hra – Kauzy 4 860 950 % Stavba turistickej útulne 61 038 € Buď pri tom: Tvoríme novú generáciu turistických útulní 1 834 610 % Vývoj PC hry 59 943 € Pomôž hre s otvoreným svetom v Bratislave – Vivat Slovakia 1 504 599 % Vydanie spoločenskej hry na tému Dobšinského rozprávok 45 830 € ROZPRÁVKARI 1 533 917 % Bilboardová kampaň s karikatúrou Shootyho ako prejav občianskej nespokojnosti 40 754 € Bilbord: Slovensko nemôže patriť mafii 1 532 815 % Vydanie knihy Daniela Heviera 32 012 € Daniel Hevier: škola pre tvoju budúcnosť 1 106 640 % Vybavenie kultúrnych priestorov pre Novú Cvernovku 30 616 € Svetlo a zvuk pre živú kultúru v novej Cvernovke 407 102 % Nákup dresov pre detský hokejový klub Michala Handzuša 23 362 € BARANI: Spoločne do každého zápasu 410 156 % Vydanie vzdelávacej príručky Denníka N 17 252 € Ako fungujú slovenské médiá, komu veriť a komu nie 402 677 % Vydanie knihy Slovenského horolezeckého spolku JAMES 17 406 € Kniha 100 rokov Slovenského horolezeckého spolku JAMES 333 249 % Vydanie kníh Tomáša Forróa 15 695 € Nová kniha Tomáša Forróa: Zlatá horúčka 475 523 % Stavba Sphéry: umeleckého diela Juraja Gábora 16 554 € Nová synagóga: Sphéra Juraja Gábora 664 138 % Vydanie albumu Petra Breinera 15 162 € Podporte vznik nahrávky Beatles Go Baroque Again 246 152 % Rekonštrukcia Divadla Stoka 9 620 € Stoka môže opäť aj vďaka Tebe ožiť! 204 160 % Vydanie kníh Tomáša Forróa 7 540 € Kniha Tomáša Forróa o Ukrajine: Svadobný apartmán v hoteli Vojna 303 503 %

 StartLab vzdelávanie 
Koncom roka 2021 vydal StartLab prvú slovenskú učebnicu crowdfundingu pod názvom Ako získať peniaze na dobrú vec: Učebnica crowdfundingu pre každého. Ide o praktického sprievodcu pre každého, kto má dobrý projekt a hľadá naň peniaze.

Od januára 2022 vydáva StartLab online Magazín. Jeho cieľom je vzdelávať autorov nových kampaní aj širokú verejnosť o témach crowdfundingu a občianskej spoločnosti.

 Partneri 
Projekt vznikol a je prevádzkovaný vďaka spolupráci s partnermi:
 Nadácia SPP,
 Nadácia Volkswagen Slovakia,
 Nadácia Orange,
 Nadačný fond Baumit pri Nadácii Centra pre filantropiu,
 Denník N.

 Referencie 

 Literatúra 


 Externé odkazy 
 Oficiálna stránka

Kategória:Slovenské webové stránky